SNIKTITT: Gears of War 3 - Gamer.no
Microsoft og Cliff Bleszinski angriper Locust med hele sitt arsenal.
Man får på følelsen av at det å utsette spillet til i september neppe er en beslutning som er fattet basert på at de ikke hadde klart å ha det ferdig i april. Gears of War 3 skal ut i en betatest-periode om kun kort tid, men flerspillerdelen virket såpass stram at jeg snarere tror at en utsettelse kommer fra et forretningsmessig ståsted, og flyttes til starten av høsten hvor det tradisjonelt kommer mange storspill.
Ønsker å lage en bedre opplevelse
– Vi har en hel bråte med nye våpen i spillet. Da vi startet utviklingen så vi ganske umiddelbart på hvilke våpen og våpenklasser vi hadde, og gikk gjennom hvordan vi kunne forbedre haglene, automatgeværene, de tyngre maskingeværene og så videre, sier sjefsprodusent Rod Ferguson.
I den grad de er sentrale for opplevelsen, er det flere nye og spenstige våpen. For å tilfredsstille haglebrukerne kommer spillet med en avsagd hagle. Dette er et utpreget våpen for nært hold, men kan til gjengjeld da få selv den største Locusten til å deise i bakken med ett skudd.
I en sky av rosa støv
«One Shot» er på mange måter selve elefantrifla i Gears of War 3, og her kombineres et snikskyttergeværs presisjon med veldig grovkalibret ammunisjon. Som navnet indikerer, vil du også her kunne felle fiender med bare et skudd, og geværet er så kraftig at hvis du blir truffet, pulveriseres kroppen din og du gjøres om til en sky av rosa støv.
«Retro Lancer» er en gammeldags versjon av standard-rifla vi kjenner fra de tidligere spillene. Denne har en bajonett montert foran i stedet for motorsaga vi kjenner: